stanford-oval/wikipedia huggingface dataset:
Sopranos
Juoni > Tuotantokaudet > Toinen tuotantokausi (2000)

Richie Aprile vapautuu vankilasta ja aloittaa suhteen Tonyn siskon, Janicen, kanssa. He menevät kihloihin ja alkavat suunnitella häitä. Pussy palaa New Jerseyhin oltuaan poissa pitkään. Christopher yrittää luoda laillista uraa elokuvakäsikirjoittana ja kihlautuu tyttöystävänsä Adrianan kanssa. Matthew Bevilaqua ja Sean Gismonte, kaksi pikkuroistoa, haluavat kasvattaa mainettaan yrittämällä Christopherin murhaa. Murhayritys menee pieleen, kun Christopher ampuu Seanin. Matthew pakenee, mutta Tony ja Pussy etsivät hänet käsiinsä ja tappavat hänet. Murhalla on silminnäkijä, joka tunnistaa Tonyn. Junior pääsee vankilasta kotiarestiin odottamaan oikeudenkäyntiä. Richie yrittää saada Juniorin tappamaan Tonyn, kun hän närkästyy kunnioituksen puutteesta häntä kohtaan. Junior kertoo hänen aikeistaan Tonylle. Ongelma ratkeaa yllättävällä tavalla, kun käytökseltään arvaamaton Janice ampuu Richien riidan päätteeksi. Tony, Silvio ja Paulie tappavat Pussyn, kun he tajuavat, että hän työskentelee FBI:lle.
Juoni > Tuotantokaudet > Kolmas tuotantokausi (2001)

FBI yrittää napata Tonyn muun muassa asentamalla kuuntelulaitteen Sopranosien kellariin. Ralph Cifaretto astuu kuvaan, kun Richie katoaa mysteerisesti. Richien veljenpoika Jackie Jr. alkaa seurustella Meadow'n kanssa. Tony yrittää ensin olla myötämielinen poikaa kohtaan kunnioituksestaan hänen isäänsä kohtaan, mutta kyllästyy kun Jackie joutuu syöksykierteeseen huumeiden ja rikosten kanssa. Kun Jackie mokaa pahemman kerran, Tony antaa päätösvallan Ralphille, joka päättää tapattaa Jackie Jr:n. Tonyn äiti Livia kuolee halvaukseen. Tony aloittaa suhteen tohtori Jennifer Melfin potilaan Gloria Trillon kanssa, mutta suhde on hyvin lyhytikäinen. Jennifer joutuu raiskatuksi ja pohtii asian kertomista Tonylle, kun viranomaiset päästävät raiskaajan vapaaksi. Christopher ja Paulie menevät perimään velkoja Venäjän mafian jäseneltä Valerilta, Valeri on humalassa keskellä päivää ja tilanne äityy tappeluksi. Christopher ja Paulie vievät Valerin metsään tarkoituksenaan tappaa ja haudata hänet sinne. Christopher ja Paulie eivät tiedä, että Valeri on entinen Spetznaz-sotilas ja hän onnistuu pakenemaan paikalta. Pahasti alipukeutuneet Christopher ja Paulie palelevat metsässä koko yön, kunnes Tony ja Bobby hakevat heidät sieltä aamulla pois.
Juoni > Tuotantokaudet > Neljäs tuotantokausi (2002)

Ralph vitsailee New Yorkin mafiaperheen Johnny Sackin isokokoisesta vaimosta, josta Johnny raivostuu. Hän kysyy lupaa Ralphin murhaamiseen, mutta New Yorkin perheen pomo Carmine Lupertazzi kieltäytyy. Johnny määrää iskun siitä huolimatta, jolloin Tony saa luvan Johnnyn tappamiseen. Johnny Sack tulee kuitenkin toisiin aatoksiin ja verenvuodatus vältetään. Tony ja Ralph investoivat ravihevoseen nimeltään Pie-O-My, joka osoittautuu erittäin tuottoisaksi. Kun Ralphin 12-vuotias poika loukkaantuu vakavasti, Tony epäilee Ralphin tuhopolttaneen Pie-O-My:n tallin saadakseen vakuutusrahoja poikansa hoitoon. Vaikka Ralph kieltää teon, Tony tappaa hänet, ja hankkiutuu eroon ruumista Christopherin kanssa. Kun Bobby Baccalierin vaimo kuolee kolarissa, Janice aloittaa romanttisen suhteen Bobbyn kanssa. Christopherin huumeidenkäyttö riistäytyy käsistä ja hänet lähetetään vieroitukseen. Adriana ystävystyy naisen kanssa, muttei tiedä tämän olevan FBI-agentti. FBI kiristää Adrianaa ja hän alkaa jakaa tietoja FBI:n kanssa. Carmela ihastuu italialaisen Furio Giuntan kanssa, joka omaa tunteita myös häntä kohtaan. Furio kuitenkin palaa Italiaan pystymättä rikkomaan mafian sääntöjä aloittamalla suhteen hänen kanssaan. Tony päättää neljän vuoden jälkeen lopettaa terapiassa käymisen. Junior Soprano on syytettynä oikeudessa ja lähellä saada vankilatuomion, mutta mafia uhkailee yhtä valamiestä, ja oikeudenkäynti päättyy tuloksettomana. Tony suunnittelee hienon merenrantatontin ostamista. Carmela saa tietää Tonyn salasuhteista, kun Irina soittaa hänelle ja kertoo Tonyn syrjähypyistä. Carmela ja Tony riitelevät ja Carmela heittää Tonyn ulos talosta.
Juoni > Tuotantokaudet > Viides tuotantokausi (2004)

Tony palaa psykiatri Melfin luo tunnustamaan rakkautensa häntä kohtaan jälleen kerran vain tullakseen torjutuksi uudelleen. Terapiakäynnit kuitenkin jatkuvat. Christopher yrittää pysyä raittiina vaihtelevalla menestyksellä. Carmela ja Tony ovat asumuserossa ja Tony on muuttanut omilleen. Myös Artiella on ongelmia vaimonsa kanssa ja he asuvat jonkin aikaa Livian talossa johon myös Tonyn poika A. J. haluaisi muuttaa. Carmine Lupertazzi kuolee sairauskohtaukseen ja New Yorkissa alkaa valtataistelu perheen pomon seuraajasta Lupertazzin pojan Little Carminen ja Johnny Sackin välillä. Carmelalla on lyhyt suhde erään opettajan kanssa, josta Tony ei saa tietää. Tonyn serkku Tony Blundetto vapautuu vankilasta ja yrittää pysyä erossa mafiahommista mutta huonolla menestyksellä. Carmela aikoo järjestää isänsä 75-syntymäpäiväjuhlat Sopranosien talossa. Carmelan mielestä olisi parempi jos Tony ei osallistu, mutta Hugo ei suostu tulemaan omiin juhliinsa, jos talon isäntä ei ole paikalla. Tonyn ja Carmelan välit lämpenevät hiljalleen. Meadown poikaystävä Finn saa töitä mafian hallitsemalta työmaalta, mutta kokemus ei ole kovin miellyttävä. Blundetto suututtaa newyorkilaiset mafiapomot tappamalla ensin yhden Johnny Sackin suojateista ja myöhemmin Phil Leotardon veljen Billyn. Kun mitään ei ole tehtävissä Blundetton pelastamiseksi, Tony etsii serkkunsa ja ampuu tämän. Poliisit pidättävät Johnny Sackin tämän kotiterrasilta ja hän joutuu vankilaan. Tony on myös paikalla mutta pakenee juoksemalla metsään. Adriana kertoo Christopherille olevansa FBI:n vasikka ja ehdottaa että he pakenesivat yhdessä todistajansuojeluohjelmaan. Christopher päättää olla uskollinen mafiaperheelle joten Tony antaa Silviolle tehtäväksi Adrianan murhaamisen. Tony ja Carmela palaavat yhteen.
Juoni > Tuotantokaudet > Kuudes tuotantokausi (2006–07)

Janice ja Bobby saavat ensimmäisen yhteisen lapsensa. Myöhemmin myös Christopher saa lapsen uuden tyttöystävänsä kanssa. Dementoitunut Junior Soprano luulee veljenpoikansa olevan yksi hänen vanhoista vihollisista ja ampuu tätä rintaan. Tony joutuu pitkäksi aikaa sairaalaan ja Silviosta tulee mafiaperheen virkaatekevä pomo. A. J. kamppailee työnhaun kanssa, päätyy kokeilemaan huumeita New Yorkin klubeilla ja alkaa seurustella itseään vanhemman dominikaanilaisen yksinhuoltajaäidin kanssa. Paulille selviää että nainen, jota on pitänyt koko ikänsä äitinään, onkin hänen tätinsä. Paulien oikea äiti on kuolinvuoteellansa oleva nunna, jota hän on aina luullut tädikseen. Kun Viton salattu homoseksuaalisuus on paljastunut kaikille, Vito pakenee maaseudulle ja alkaa seurustella erään palomiehen kanssa. Viton vaimon sukulainen Phil Leotardo alkaa suunnitella Viton tappamista. Johnny Sack kuolee keuhkosyöpään. Sarjan lopussa New Yorkin ja New Jerseyn mafiaperheiden tulehtuneet välit kärjistyvät sodaksi ja monet mafiosot saavat surmansa. Päihtynyt Chritopher ajaa ulos tieltä Tony kyydissään. Christopher loukkaantuu vakavasti ja Tony lievästi. Tony ajattelee että Christopherista on vain harmia ja tukehduttaa hänet ennen kuin ambulanssi saapuu paikalle. Melfi toteaa Tonyn olevan sosiopaatti ja ei näin ollen pysty auttamaan häntä.
Aiheesta muualla

Sopranos-sarjan virallinen internetsivu (englanniksi)
Skyblog sur Les Soprano (Arkistoitu – Internet Archive) (ranskaksi)
James Gandolfini Torontossa vuonna 2011.
Sopranojen asuinpaikka North Caldwellissa, New Jerseyssä.
Jacky Durand

| Jacky Durand |
| --- | --- |
 Jacky Durand
Henkilötiedot
Syntynyt: 10. helmikuuta 1967 (ikä 57)
Kansalaisuus:   Ranska
Pyöräilijä
Lempinimi:  Dudu
Joukkue:  lopettanut
Laji:  maantie
Rooli:  ajaja
Ajajatyyppi:  irtiottojen erikoismies
Ura
Ammattilaisjoukkue(et)
1990–1995 1996 1997–1998 1999–2000 2001–2003 2004:  Castorama Agrigel Casino Lotto Française des Jeux Landbouwkrediet-Colnago
Suurimmat voitot
 Flanderin ympäriajo 1992 Pariisi–Tours 1998 Ranskan ympäriajo, 3 etappia  Ranskan maantieajomestari 1993, 1994 
Jacky Durand (s. 10. helmikuuta 1967 Laval, Mayenne, Ranska) on entinen ranskalainen maantiepyöräilijä. Hän kilpaili ammattilaisena vuosina 1990–2004.
Durand tunnettiin irtiottojen erikoismiehenä. Hän voitti vuoden 1992 Flanderin ympäriajon 217 kilometrin irtioton jälkeen. Hän voitti suurista klassikkokilpailuista myös Pariisi–Toursin 1998. Ranskan mestaruuden Durand voitti kahdesti. Ranskan ympäriajossa hän voitti kolme etappia, kantoi vuoden 1995 kilpailussa kaksi päivää Maillot jaune -paitaa, voitti vuosina 1998 ja 1999 yritteliäimmän ajajan palkinnon ja sijoittui 1999 lisäksi kokonaiskilpailussa viimeiseksi.
Aktiiviuransa jälkeen Durand on työskennellyt Eurosportilla kommentaattorina.
Aiheesta muualla

Virallinen sivusto (ranskaksi)
Iso Huopalahti

Auringon heijastus Isosta Huopalahdesta
Iso Huopalahti (ruots. Stora Hoplaxviken) on Laajalahdesta pohjoiseen työntyvä merenlahti Helsingin ja Espoon rajalla. Se on nykyisellään muodoltaan pyöreähkö, noin kilometrin pituinen ja levyinen. Sen erottaa Laajalahdesta Tarvon saari ja sen pohjoisreunaa sivuava Turunväylän maapenger, jonka ali johtaa nykyisin vain kapea vesiväylä. Turunväylän silta ja vieressä olevan kevyen liikenteen väylän sillat ovat niin matalia, että niiden ali ei voi kulkea veneellä. Isoon Huopalahteen laskevat Mätäjoki ja Monikonpuro.
Vielä 1900-luvun alussa Iso Huopalahti oli huomattavasti nykyistä laajempi ja ulottui melkein rantaradalle ja Turuntielle saakka. Sen pohjoisosa oli kuitenkin jo hyvää vauhtia mataloitumassa ja muuttumassa kosteikoksi. Se oli myös pääkaupunkiseudun parhaita lintukohteita. Kuitenkin 1960-luvun alussa lahden perukasta täytettiin 27 hehtaaria, ja alueelle perustettiin kaatopaikka, joka oli käytössä vuosina 1963–1980. Sinne kuljetetuista jätteistä ja niiden päälle kasatuista maa-aineksista alueelle muodostui korkea täyttömäki, Talinhuippu, jonka päälle on istutettu metsää. Täyttömäki sijaitsee Mätäjoen ja Monikonpuron välissä Helsingin ja Espoon rajalla.
Kaupunkiasutusta on Ison Huopalahden rannalla vain Talinrannassa. Muilta osin sen rannat ovat rakentamattomia, ja länsirannalla on vielä suotakin. Lahtea ympäröivillä laajoilla viheralueilla sijaitsevat Talin golfkenttä ja Vermon ravirata.
Paikannimen Huopalahti alkumuoto on ollut Haapalaksi. Suomen sana lahti oli aikaisemmin laksi, jolloin se taipui samoin kuin lukusanat yksi ja kaksi, siis lahden, lahdella jne. Kun seudun asutus kuitenkin vuosisatojen ajan oli etupäässä ruotsinkielistä, nimi vääntyi ruotsinkieliseen muotoon Hoplax, josta se sittemmin lainautui takaisin suomeen muodossa Huopalahti. Lähempänä Helsingin keskustaa on myös Pikku Huopalahti, ja niiden välinen alue on aikoinaan kuulunut Huopalahden kuntaan.
Iso-Huopalahti v. 1929. Mittakaava 1:25 000
Jack Del Rio

Jack Del Rio
Jack Del Rio (s. 4. huhtikuuta 1963 Castro Valley, Kalifornia) on yhdysvaltalainen amerikkalaisen jalkapallon valmentaja. Del Rio pelasi NFL:ssä 11 kautta tukimiehenä edustaen viittä eri seuraa. Hän aloitti valmentamisen vuonna 1997 ja vuonna 2003 hän seurasi Tom Coughlinia Jacksonville Jaguarsin päävalmentajana. Hän toimi Jaguarsin valmentajana vuoteen 2011 saakka.
Vuosina 2012–2014 Del Rio toimi Denver Broncosin puolustuksen koordinaattorina. Kaudella 2013 Del Rio toimi myös päävalmentaja John Foxin sijaisena, kun Fox joutui sydänleikkaukseen. Del Rion alaisuudessa Broncosin puolustus oli liigan eliittiä ja joukkue pelasi myös Super Bowlissa.
Tammikuussa 2015 Del RIo siirtyi Oakland Raidersin päävalmentajaksi. Del Rion toisella kaudella Raiders voitti 12 ottelua ja pääsi pudotuspeleihin. Myös nuori pelinrakentaja Derek Carr nousi liigan parhaiden pelinrakentajien joukkoon. Kauden jälkeen Del Rio allekirjoitti 4 vuoden jatkosopimuksen. Kausi 2017 Raiders kuitenkin taantui ja joukkue voitti vain 6 peliä. Seura päätti kauden jälkeen neuvotella päävalmentajan paikkasta ESPN-kommentaattori ja Super Bowl-voittaja Jon Grudenin kanssa. Del Rio sai potkut.
Jauhelihapihvi

Kolme kypsää jauhelihapihviä.
Jauhelihapihvi on jauhelihasta valmistettava ruokalaji. Perinteinen pihvitaikina koostuu lihan lisäksi korppujauhoista, sipulista, kananmunista ja mausteista. Pihvit valmistetaan samanlaisesta taikinasta kuin esimerkiksi lihamureke ja lihapullat. Taikinasta muotoillut soikeat tai pyöreät, melko ohuet pihvit paistetaan kypsiksi pannulla.
Jauhelihapihvin kanssa perinteisesti tarjoillaan esimerkiksi perunasosetta tai keitettyjä perunoita ja kastiketta. Tavanomaisen hampurilaisen sämpylän puolikkaiden väliin laitetaan perinteisesti jauhelihapihvi.
Aiheesta muualla

Kuvia tai muita tiedostoja aiheesta Jauhelihapihvi Wikimedia Commonsissa
Jacky Eeckelaert

| Jacky Eeckelaert> Henkilötiedot |
| --- | --- |
Syntynyt: 11. tammikuuta 1955 (ikä 69)
Kansalaisuus:   Belgia
Jacky Eeckelaert (s. 11. tammikuuta 1955) on belgialainen DTM-sarjassa kilpailevan Abt Sportsline -tallin tekninen johtaja.
Eeckelaert toimi kaudella 2001 Sauberilla Kimi Räikkösen kisainsinöörinä. Vuonna 2006 hän siirtyi Hondalle insinööriosaston johtajajaksi. Vuonna 2010 hän aloitti HRT F1 -tallin teknisenä johtajana, jossa työskenteli kauden 2012 alkuun asti.
Vuonna 2012 Eeckelaert nimettiin DTM-sarjassa kilpailevan Abt Sportslinen tekniseksi johtajaksi. Hän toimi myös saman yhtiön Formula E -tallissa, josta siirtyi myöhemmin Dragon Racing ja Venturin talleihin.
Aiheesta muualla

GrandPrix.com
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Jacky Eeckelaert
Käännös suomeksi
Jack Deam

Jack Deam (s. Ian Deam, 29. kesäkuuta 1972 Oldham, Lancashire, Iso-Britannia) on brittiläinen näyttelijä. Hän käyttää isoisänsä nimeä taiteilijanimenään.
Deam tunnetaan parhaiten Touretten oireyhtymää sairastavan pyromaanin Marty Fisherin roolista Channel 4:n sarjassa Hävytöntä (Shameless). Hän on näytellyt roolia vuosina 2004–2007 sekä 2011–2013.
Lisäksi hän näytteli vuosina 2010–2016 rikosylikonstaapeli Ken Blackstonea ITV:n rikosdraamasarjassa Ylikomisario Banks (DCI Banks). Vuodesta 2016 lähtien Deam on näytellyt komisario Mallorya BBC Onen rikosdraamasarjassa Isä Brown ja hänen laumansa (Father Brown).
Jack Smack

| Juha Jakonen> Henkilötiedot |
| --- | --- |
Syntynyt: 8. elokuuta Jyväskylä
Muusikko
Taiteilijanimi:  Jack Smack 
Tyylilajit:  hard rock, punk, metal, pop
Soittimet:  Tokai Les Paul Custom
Yhtyeet:  The Holy Ones 2016– Private Line 2002–  Zoet 2015– Evil Boys 2007– Thunderbombs 2005– Trabant 2010–  The Noir Brigade 2013–2014 Acey Slade Allstar Band 2011 The Salvation 2010–2013 Smack (2008) 2008 Rockers Unite! 2000–2003 Palmcut 1996–2001 Kanu 1996–2000 Smoke 1994–1995
Levy-yhtiöt:  King Foo Bad Habits Records JVC Victor Japan Playground Scandinavia Dynamo Records SOYUZ/UK/RUS
Aiheesta muualla
www.privatelineweb.com
  [ Muokkaa Wikidatassa ] [ ohje ]  
Jack Smack (oik. Juha Jakonen, s. 8. elokuuta Jyväskylä) on suomalainen rockmuusikko. Hän on Private Line -yhtyeen kitaristi, taustalaulaja, säveltäjä ja sovittaja. Hänet tunnetaan myös nimillä ”Japa”, ”Captain Japa” ja ”Jack Leopard”.
Jakonen liittyi Private Line -yhtyeeseen toukokuussa 2002 edellisen kitaristin Jari Huttusen siirryttyä Timo Rautiainen & Trio Niskalaukaus -orkesteriin. Jakonen on soittanut, esiintynyt ja levyttänyt vuosien varrella useiden eri yhtyeiden kanssa. Vuonna 2016 perustettiin Jakosen viimeisin yhtye The Holy Ones jossa hän vaikuttaa nykyään vakituisesti. Yhtye on julkaissut kolme musiikkivideota ja yhden digitaalisen albumin 2019.
Vuonna 2011 Private Line julkaisi parin vuoden hiljaiselon jälkeen uuden singlen ja musiikkivideon ”Dead Decade”. Samanniminen kolmas albumi julkaistiin elokuussa 2011.
Syyskuusta 2007 elokuuhun 2008 Jack Smack toimi radiojuontajana, toimittajana ja DJ:nä omassa ”Ultimate Rock ’N’ Roll Show” -ohjelmassaan helsinkiläisen Lähiradion asemalla juontajaparinsa Joel ”Sheriffi Jopi” Airaksisen kanssa. Suorana lähetyksenä lähetettävässä ohjelmassa hän esiintyi nimellä ”Captain Japa”. Ohjelma sisälsi keskustelua musiikista ja ajankohtaisista aiheista sekä artistihaastatteluja.
Jack Smack käyttää Tokain kitaroita.
Yksityiselämä

Jakonen oli aikaisemmin naimisissa Rakel Liekin kanssa.
Aiheesta muualla

Private Line - Facebook
The Holy Ones - Facebook
The Holy Ones - Virallinen[vanhentunut linkki]
The Holy Ones - Spotify
Private Line - Suomen virallinen lista
Jack Smack - Discogs
Suomi-sleazen superbändi: Sir Christus + Private Linen Jack + Stereo Junks = The Salvation - Rumba.fi (Arkistoitu – Internet Archive)
Musakorneri: Private Line @ Rockperry 2004 - Aksa.fi
Ignasi Miquel

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Ignasi Miquel Pons
Syntymäaika: 28. syyskuuta 1992
Syntymäpaikka: Barcelona, Espanja
Pelipaikka: puolustaja
Pituus: 193 cm
Seura
Seura: SD Ponferradina
Pelinumero: 15
Junioriseurat
1999-2004: FC Barcelona
2004-2008: UE Cornellà
2008-2010: Arsenal FC
Seurat
| Vuodet | Seura | O | (M) |
| 2010-2014 | Arsenal FC | 5 | (0) |
| 2013 | → Leicester City FC (laina) | 7 | (0) |
| 2014-2015 | Norwich City | 0 | (0) |
| 2015- | SD Ponferradina | 0 | (0) |
Maajoukkue
| 2011 | Espanja U19 | 8 | (1) |
| 2013-2014 | Espanja U21 | 1 | (0) |
 Seurajoukkueuran tilastot kattavat vain kansalliset sarjat, päivitetty 2. elokuuta 2015.  Maajoukkueuran tilastot päivitetty 28. syyskuuta 2014.
Ignasi Miquel Pons (s. 28. syyskuuta 1992) on espanjalainen jalkapalloilija, joka edustaa Segunda Divisiónissa pelaavaa SD Ponferradinaa. Pelipaikaltaan Miquel on puolustaja. Hän on FC Barcelonan kasvatti.
Seurajoukkueura

Barcelonassa syntynyt ja uransa aloittanut Miquel teki ensimmäisen ammattilaissopimuksensa Arsenalin kanssa vuonna 2010. Hän on pelannut Arsenalin paidassa Valioliigaa viidessä ottelussa. Hän teki maalin, kun Arsenal kaatoi Coventry City FC:n Englannin liigacupissa 6-1 vuonna 2012. Vuonna 2013 Miquel siirtyi lainasopimuksella Leicesteriin, jonka riveissä hän pelasi ensimmäisen ottelunsa liigacupissa Carlisle United FC:tä vastaan. Hän onnistui jälleen liigacupissa maalinteossa Fulham FC:tä vastaan. Kesällä 2014 Miquel siirtyi pysyvällä sopimuksella Mestaruussarjaan pudonneeseen Norwich Cityyn. 30. heinäkuuta 2015 Miquel kirjoitti sopimuksen Pontaferradinan kanssa purettuaan ensin sopimuksen Norwich Cityn kanssa.
Maajoukkueura

Miquel on edustanut Espanjaa sekä U19- että U21-maajoukkueissa. Hän on pelannut näissä yhteensä yhdeksän ottelua ja iskenyt yhden maalin. Hän kuului myös Espanjan alle 19-vuotiaiden jalkapallomaajoukkueeseen, kun se voitti ikäluokkansa Euroopan mestaruuden Romaniassa vuonna 2011. Miquel oli joukkueen avainpelaajia pelaten jokaisessa ottelussa täydet minuutit.
Käännös suomeksi
Iván Menczel

| Mitalit> Maa:   Unkari.Miesten jalkapallo. Olympialaiset  | Mitalit> Maa:   Unkari.Miesten jalkapallo. Olympialaiset  | Mitalit> Maa:   Unkari.Miesten jalkapallo. Olympialaiset  | Maa:   Unkari> Miesten jalkapallo. |
| --- | --- | --- | --- |
|  Kultaa | México 1968 | miehet |  |
Iván Menczel (14. joulukuuta 1941 Karancsalja – 26. marraskuuta 2011) oli unkarilainen jalkapalloilija ja olympiavoittaja.
Menczel pelasi Unkarin jalkapallomaajoukkueessa, jonka jäsenenä hän voitti olympiakultaa Méxicon kesäolympialaisissa 1968. Hän teki olympiaturnauksessa kolme maalia, joista yhden loppuottelussa Bulgariaa vastaan. Lisäksi Menczel edusti Unkaria vuoden 1962 MM-kilpailuissa Chilessä. Seuratasolla hän edusti unkarilaista Salgótarjáni BTC:tä.
Menczel menehtyi 26. marraskuuta 2011, noin kuukautta ennen 70-vuotissyntymäpäiväänsä.
Säätövoima

Säätövoima tarkoittaa sähköntuotannossa erityistä tai yleistä mielekkäästi säädettävissä olevaa tuotantokapasiteettiä. Sitä tarvitaan jatkuvasti pitämään sähkönkulutus ja -tuotanto tasapainossa eli käytännössä pitämään sähköverkko toiminnassa. Säätövoiman tarve johtuu toisaalta kulutuksen, toisaalta tuotannon vaihteluista. Sähköntuotantomuodot, kuten tuulivoima ja aurinkovoima, jotka seuraavat suoraan muuttuvia luonnonolosuhteita, vaativat suhteessa runsaasti säätövoimaa.
Sähköverkon ohjaus

Sähkötuotannon säädössä pyritään pitämään jännite ja taajuus säädetyissä rajoissa. Väärät jännitteet ja taajuudet voivat vahingoittaa kuluttajien laitteistoja. Sähköverkon tasolla kiinnitetään huomiota taajuuteen. Taajuuden pudotessa alle 50 hertsin kulutus on tuotantoa suurempaa ja taajuuden noustessa yli 50 hertsiin tuotanto on kulutusta suurempaa. Sallittu vaihteluväli on 49,9–50,1 Hz. Osa kuormasta on riippumatonta taajuudesta, esimerkiksi vastukset ja lamput. Vaihtosähkömoottorit sen sijaan ovat riippuvaisia taajuudesta ja taajuuden laskiessa niiden tehonkäyttö laskee pienentäen verkon kuormaa. Tästä käytetään nimitystä luonnollinen säätövoima. Voimalaitosgeneraattoreissa on myös automaattiset järjestelmät pitämään pyörimisnopeus vakiona. Generaattoritasolla automaattinen säätö pudottaa koneen pois verkosta, jos se ei pysy sallituissa vaihteluväleissä. Automaattiset säädöt ovat nopeita, mutta niilläkin on viiveensä ja suurissa kuormanvaihtelutilanteissa kuluttaja saattaa huomata lamppujen välähtämisen.
Suomen sähköverkko

Suomessa säätövoimana käytetään vesivoimaa, kaasuturbiinivoimalaitoksia ja Venäjältä tasavirtana tuotavaa sähköä. Lisäksi käyttövarmuuden ylläpitoon käytetään yllättävissä tilanteissa taajuusohjattuja häiriöreservejä, joita ovat voimaloiden pätötehoreservit, kaasuturbiinit sekä irtikytkettävät kuormat.
Tilannetta, jossa sähkön tuotanto ja tuonti eivät riitä kattamaan kulutusta, kutsutaan tehopulaksi. Suomen kantaverkkoyhtiö Fingrid on määritellyt toimintansa tehopulassa kolmiportaisella asteikolla:
Kiristynyt tehotilanne: sähkömarkkinatoimijoita pyydetään varautumaan tilanteeseen.
Tehopula: Fingrid joutuu käynnistämään tehoreservejä kuten kaasuturbiinit.
Vakava tehopula: kaikki reservit käytössä, Fingrid ryhtyy rajoittamaan kulutusta.
Pohjoismainen sähköverkon säätökapasiteetti

Pohjoismaiden yhteisen sähköverkon Nordelin tasolla säätösähkölle on omat markkinansa. Nordelissä on säätövoimaksi katsottua sähköntuotantoreserviä vähintään 6 000 MW/Hz, josta Suomen osuus 1 410 MW/Hz. Taajuusohjatun käyttöreservin kokonaismäärä Nordelissa on vähintään 600 MW, jonka tulee aktivoitua +0,1 hertsin poikkeamalla noin kahden minuutin kuluessa. Nopean taajuusohjatun häiriöreservin kokonaismäärä on vähintään 1 000 MW, josta tulee aktivoitua −0,5 hertsin taajuuspoikkeamalla 5 sekunnin sisällä puolet ja 30 sekunnin kuluessa kaikki. Nopeita reservejä on kaikissa pohjoismaissa vähintään suurimman tuotantoyksikön verran.
Pumppuvoimalaitos

Pumppuvoimalaitoksessa pumpataan vettä öisin korkealla sijaitseviin altaisiin, josta sitä sitten päivisin suuremman kulutuksen aikana lasketaan voimalaitoksen läpi sähköverkon säädön tarpeisiin.
Jatyr Eduardo Schall

| Mitalit | Mitalit | Mitalit |  |
| --- | --- | --- | --- |
|  Schall vuonna 2009. |  Schall vuonna 2009. |  Schall vuonna 2009. |  |
Maa:   Brasilia
Miesten koripallo
|  Olympialaiset  |  Olympialaiset  |  Olympialaiset  |  |
|  Pronssia | Rooma 1960 |  |  |
|  Pronssia | Tokio 1964 |  |  |
| MM-kilpailut  | MM-kilpailut  | MM-kilpailut  |  |
|  Kultaa | Chile 1959 |  |  |
|  Kultaa | Brasilia 1963 |  |  |
|  Pronssia | Uruguay 1967 |  |  |
| Pan-Amerikan kisat  | Pan-Amerikan kisat  | Pan-Amerikan kisat  |  |
|  Pronssia | Chicago 1959 |  |  |
Jatyr Eduardo Schall (s. 18. lokakuuta 1938 São Paulo) on brasilialainen kilpauransa lopettanut koripalloilija, olympiamitalisti ja maailmanmestari.
Schall voitti Brasilian miesten maajoukkueessa olympiapronssia Roomassa 1960 ja Tokiossa 1964, maailmanmestaruuden Chilessä 1959 ja Brasilian kotikisoissa 1963, MM-pronssia Uruguayssa 1967, Pan-Amerikan kisojen pronssia Chicagossa 1959 ja Etelä-Amerikan mestaruuksia.